<classify> KIWANDA cha Bia Tanzania TBL kina mpango wa kujenga kiwanda chenye kuzalisha bidhaa hizo mkoani Dodoma na kutoa ajira kwa Watanzania 700 ujenzi wake ukitarajiwa kuwa umeanza ifikapo mwaka 2020.Kiwanda hicho kinatarajiwa kuzalisha lita milioni 6.4, kikitumia ardhi ya ekari 100 na gharama za uzalishaji zikikisiwa kufikia dola za Kimarekani milioni 100.Hata hivyo kiwanda hicho kinalalamikia uwepo wa mfumo uliowekwa na serikali EST wa kujua bidhaa zinazozalishwa katika viwanda kama unaendana na kodi inayotolewa kwamba unaweza kushusha kiwango cha uzalishaji.Kadhalika serikali imesema inapokea kwa furaha kubwa dhana hiyo ya ujenzi wa kiwanda na kuahidi kutoa ushirikiano ili wasikwame lakini wakisisitiza viwanda kuzingatia uzalishaji wenye kutoa mchango katika patola Taifa.Akizungumza kiwandani hapo mbele ya Kamati ya Kudumu ya Bunge ya Viwanda, Biashara na Mazingira, Meneja Mkuu wa Konyagi, Davis Deogratius amesema kukamilika kwa kiwanda hicho kutanufaisha Watanzania walio wengi, kwa kupata ajira lakini pia kuzalisha bidhaa zitakazotumika kuzalisha vileo.Alisema wanafanya kazi kuzingatia sheria na taratibu za nchi ambapo ujenzi wa kiwanda hicho ni moja ya utekelezaji wa dhana ya uchumi wa viwanda, lakini pia wakilenga kuongeza maendeleo nchini.Kuhusu mfumo wa EST alisema wana wasiwasi utekelezwaji wake kwani TBL itaweka mtu wa kati ili kumlipa kwa ajili ya kufanya kazi ya kukagua kila bidhaa inayozalishwa katika kiwanda hicho ikiratibiwa na Mamlaka ya Mapato nchini TRA.Akizungumza baada ya kutembelea kiwanda hicho, Naibu Waziri wa Viwanda, Biashara na Uwekezaji, Stellah Manyanya alisema serikali inafurahia kuongezeka uzalishaji huku ikibainisha kuwa bia ya Tanzania inapendwa duniani.Tumepokea kwa furaha kubwa suala la ujenzi wa kiwanda mkoani Dodoma, na hatutosita kutoa ushirikiano ili wasikwame, uzalishaji uendane na matakwa ya serikali ili kutoa mchango katika pato la taifa, amesema.Hata hivyo amesema ipo haja ya kujiridhisha kuwa kiwango kinachozalishwa kama kinaendana na kodi inayolipwa ili ilingane na uhalisia.Kuhusu mfumo wa ETS, inayolalamikiwa na wadau, alisema serikali iliweka ili kujua bidhaa zinazozalishwa ili kodi ilingane, kama kuna dosari, lakini akiwataka kukutana na kujadiliana kuona ni namna gani kama kuna changamoto inaweza kuondolewa.Amesema iliwekwa kutokana na kwamba baadhi ya viwanda havikuwa wakweli kuhusu uzalishaji kwani ni lazima pande zote kunufaika na kile kinachozalishwa kinufanishe nchi na wawekezaji pia wanufaike.  <topic>: kitaifa 